Ռոբերտ Ինգլանդ

**Ռոբերտ Բարթոն Ինգլանդ** (, ), ամերիկացի դերասան, որի ամենահայտնի դերը «Մղձավանջ Էլմ փողոցում» սարսափ ֆիլմաշարի հորինված սերիական մարդասպան Ֆրեդի Կրյուգերի դերն է։ 1987 և 1988 թվականներին այս շարքի ֆիլմերում նկարահանվելու համար արժանացել է «Սատուրն» մրցանակի անվանակարգի։ 2001 թվականին ստացել է այդ մրցանակը կարիերայում նվաճումների համար։

Ռոբերտ Ինգլանդը դասական դպրոցի դերասան է։

## Կենսագրություն
Ռոբերտ Ինգլանդը ծնվել է տնային տնտեսուհի Ջենիս Մաքդոնալդի և ավիացիոն ինժեներ Քենթ Ինգլանդի ընտանիքում, ովքեր մասնակցել են ՆԱՏՕ-ի Lockheed U-2 հետախուզական ինքնաթիռի մշակմանը։ Նա մասամբ շոտլանդական ծագում ունի, մասամբ՝ շվեդական (շվեդերենին վատ է տիրապետում)։ Ինգլանդը սկսեց դերասանական վարպետություն սովորել 12 տարեկանում՝ ընկերոջը ուղեկցելով Կալիֆորնիայի պետական ​​համալսարանի Նորթրիջի մանկական թատերական ծրագրին։

Ավագ դպրոցում սովորելիս նա հաճախել է Միչիգան ​​նահանգի Բլումֆիլդ Հիլզ քաղաքի *Քրենբրուկ թատերական դպրոցը* (կազմակերպված Քրենբրուկ կրթական համայնքի կողմից)։ Այնուհետև նա երեք տարի հաճախել է Լոս Անջելեսի կալիֆոռնյան համալսարան, նախքան ուսումը թողնելը և տեղափոխվել Միչիգանի Օքլենդի համալսարան, որտեղ նա վերապատրաստվել է «Meadow Brook Theatre»-ում, որն այն ժամանակ եղել է Դրամատիկական արվեստի թագավորական ակադեմիայի մասնաճյուղ։

Ինգլանդն ունեցել է հինգ հաջող տարի՝ հանդես գալով տարածաշրջանային թատրոնում,Շեքսպիրի և Բեռնարդ Շոուի պիեսները ներառյալ։ Առաջին անգամ ամուսնացավ 1968 թվականին բուժքույր Էլիզաբեթ Գարդների հետ։ Կարճ ժամանակ անց վերադարձավ Արևմտյան ափ՝ փնտրելով աշխատանք կինոաշխարհում, և երկրորդական դեր ստանձնեց «*Բասթեր և Բիլի*» ֆիլմում, որի ռեժիսորն է Դենիել Պետրին։

## Կարիերա
### Սկզբնական փուլ
Ցանկանալով ստանալ կինոյում իր առաջին դերը՝ Ինգլանդը փորձեր անցավ «Աստղային պատերազմներ» ֆիլմում Հան Սոլոյի դերի համար, որտեղ նրա ընկեր Մարկ Հեմիլը ընտրվեց, որպես Լյուկ Սքայուոքերի դերակատար։ Կինոյում իր դեբյուտը մեկնարկեց է «*Eaten Alive*» ֆիլմից։ Այնուհետև նա հայտնվեց, որպես Ռեյնջեր, 1981-ին Ռոջեր Կորմանի կողմից արտադրված «Գալակտիկական ահաբեկչություն» ֆիլմում։ Այդ ժամանակվանից ի վեր դերասանը նկարահանվել է ավելի քան հարյուր ֆիլմերում և հեռուստասերիալներում, որոնցում հաճախ խաղում էր «ներդներին» և «րեդնեկներին»։ Դերասանը լայնորեն հայտնի դարձավ՝ մարմնավորելով անմեղ այլմոլորակային Ուիլիին 1983 թվականին նկարահանված «V» մինի-սերիալում և դրա շարունակություններում՝ «V: Վերջին ճակատամարտ» 1984 թ․ արտադրված և «V: Հեռուստասերիալ»։ Վերջին նախագծում նա ընդգրկվել էր հիմնական դերասանական կազմի մեջ։

### Մղձավանջներ Էլմ փողոցում
Այն բանից հետո, երբ դերասանը խաղաց չարագործների մի ամբողջ շարք, ռեժիսոր Ուես Քրեյվենը հրավիրեց նրան խաղալու իր նոր ֆիլմում գլխավոր դերը։ Այս դերը հայտնի դարձրեց Ռոբերտ Ինգլանդին  և, միևնույն ժամանակ, նրան անճանաչելի դարձրեց բարդ դիմահարդարման տակ։ Խոսքը «Մղձավանջը Էլմ փողոցում» ֆիլմից Ֆրեդի Կրյուգեր անունով հայտնի մոլագարի մասին է։ Ֆրանշիզը այնքան հաջողակ դարձավ, որ ի վերջո 1984-2003 թվականներին Ինգլանդի մասնակցությամբ նկարահանվեցին ութը ֆիլմ, ընդ որում վերջինը՝ «Ֆրեդին ընդդեմ Ջեյսոնի» քրոսովեր ֆիլմն էր։ Բացի այդ, 1988-ից 1990 թվականներին Ինգլանդը նկարահանվել է Կրյուգերի դերում նաև հեռուստատեսությամբ։ Երկու տարվա ընթացքում նկարահանվել է «Ֆրեդիի մղձավանջները» անթոլոգիա-հեռուստասերիալի 44 դրվագ, որում մոլագարին տրվել է յուրօրինակ հաղորդավարի դեր, ով հայտնվում էր  յուրաքանչյուր դրվագի սկզբում և վերջում։ Որոշ պատմություններում Կրյուգերը դարնում էր սյուժեի կարևոր մաս կամ պատմվածքը ամբողջությամբ կենտրոնացվում էր այս կերպարի վրա։ «Մղձավանջներ»-ի յոթերորդ մասում Ինգլանդը, բացի Ֆրեդիից, խաղացել է նաև ինքն իրեն։

Դագ Բրեդլիի հետ միասին (ով մարմնավորել է Փինհեդին «Դժոխքից հարություն առածը» ֆիլմերի շարքում) Ինգլանդը միակ դերասանն է, ով 8 սարսափ ֆիլմերում նկարահանվել է նույն դերում։ Ինքը՝ Ինգլանդը, բազմիցս ասել է, որ շատ ուրախ է դերով՝ երկար ժամանակ բացառապես դրական կերպարների հետ ասոցացվելուց հետո։ Մոլագարի այս կերպարը հակասում է դերասանի բնավորությանը, որի մասին նրա բոլոր գործընկերները միաբերան ասում են, որ նա ամենաբարի և հաճելի մարդկանցից է։ Նույնը հաստատում են նաև դիմահարդարները՝ նա այնքան ընկերասեր էր ու զրուցասեր, որ բարդացնում էր դիմահարդարման գործընթացը։

### Հետագա աշխատանքներ
Նման վառ չարագործ դերի կատարումը դերասանին շնորհեց սարսափ աստղի կոչում և օգնեց նրան դերեր ստանալ այլ հայտնի սարսափ բեմադրություններում։ 1989 թվականին Ինգլանդը խաղացել է Գաստոն Լերուի «Օպերայի ուրվականը» վեպի համանուն սարսափ-ադապտացիոն ֆիլմում, որտեղ դերասանը ստացել էր գլխավոր դերը։ 1994 թվականին «Ուես Քրեյվենի նոր մղձավանջը» ֆիլմի թողարկումից հետո, Կրյուգերի ֆրանշիզը յոթ տարվա ընդմիջում ապրեց մինչև 2003 թվականին Ինգլանդի մասնակցությամբ վերջին ֆիլմի թողարկումը՝ «Ֆրեդին ընդդեմ Ջեյսոնի»։ Այդ ընթացքում Ինգլանդը հասցրեց նկարահանվել այլ հայտնի սարսափ ֆիլմերում, ինչպիսիք են՝ Սթիվեն Քինգի «Մանգլեր» (1995) պատմվածքի ֆիլմ-ադապտացիան, Ուես Քրեյվենի «Երազանքների մասնագետ» (1997) պրոդյուսերական նախագիծը, երիտասարդական սլեշերների նոր ալիքի ներկայացուցիչում, թրիլլերում՝ «Քաղաքային լեգենդ»-ում (1998) հիմնված մոլագարների և հրեշների մասին ամերիկյան հայտնի սարսափ պատմությունների վրա, «Սարսափի վարպետներ» անթոլոգիա  հեռուստասերիալի դրվագում, որը կոչվում է «Մեռյալների պար» (2005), ինչպես նաև սև կատակերգության տարրերով «2001 մոլագար» (2005) սարսափ ֆիլմում։ Հաջորդաբար կատարելով սարսափ ֆիլմերում և այլ նախագծերում դերեր՝ Ինգլանդը հայտնվում է հայտնի հեռուստասերիալներում, որպես հրավիրված աստղ․ դերասանին կարելի է տեսնել այնպիսի շոուներում, ինչպիսիք են «Բաբելոն 5», «Ուոքեր։ Տեխասյան ոճի արդարադատություն», «Ամուսնացած են... երեխաների հետ» և «Հմայվածները»։

### Ժամանակակից ժամանակաշրջան
2009 թվականին դերասանը հայտնվեց «Վախի կլինիկա» ինտերնետային սերիալում՝ նկարահանվելով հինգ դրվագներում բժիշկ Անդովերի դերում։ «Forces Of Geek»-ից Թոդ Սոկոլովին տված հարցազրույցում Ինգլանդը նշել է, որ ուրախ կլիներ կրկնել Ուիլի դերը Ամերիկյան հեռարձարկման ընկերությանում (ABC) «V» -ի նոր տարբերակում, սակայն սերիալը չեղարկվեց նախքան պրոդյուսերների հետ բանակցություններ սկսելը։

2010 թվականի հունվարին հայտնի դարձավ, որ Ինգլանդը նկարահանվելու է «Սթրենջլենդ 2. Առաքյալ» ֆիլմում, որը Դի Սնայդերի ֆիլմի շարունակությունն է, սակայն նախագիծն այդպես էլ չիրականացավ։ Դերասանը հայտնվեց «Ոսկորներ» հեռուստասերիալի «Slasher» դրվագում, նա մարմնավորում էր ավագ դպրոցի էքսցենտրիկ պահակ Տեմպերանս Բրենանին։ Ինգլանդը հայտնվեց, որպես հրավիրված աստղ 2010 թվականի «Streamy Awards»-ում և «Weekend Of Horrors» Կալիֆորնիական փառատոնին, որը տեղի ունեցավ 2010 թվականի հոկտեմբերի 8-ին։ Մայիսին Ինգլանդը հայտնվեց «Creation Entertainment Weekend Of Horrors» փառատոնին։ Այդ ժամանակ էլ դեր է ստանում «Ինկուբուս» թրիլլերում։ 2000-ականների վերջին դերասանը նկարահանվել է «Չակ», «Գերբնական» և «Հանցավոր մտքեր» հեռուստասերիալներում։

Դերասանը խաղացել է ինքն իրեն «Ընդլայնում»-ում () «Մեռյալների կանչը» ()  քարտեզի վրա «Call of Duty: Black Ops» խաղի զոմբիների դեմ պայքարի ռեժիմում, որում նա գլխավոր հերոսներից մեկն է։ Նա հայտնվեց «Հավայի 5.0» հաղորդաշարի Հելոուինի թեմայով դրվագում և 2012 թվականին նկարահանվեց «Channel 4»-ի համար Հելոուինին նվիրված «Come Dine With Me» հատուկ ծրագրում։

## Անձնական կյանք
Ինգլանդը երկու անգամ եղել է ամուսնացած, սակայն չունի երեխաներ։ Առաջին կին՝ Էլիզաբեթ Գարդներ (ամուսնության տարիներ 1968-1986թթ.): Այնուհետև նա սկսեց հանդիպել դերասանուհի Ռոքսան Ռոջերսի հետ 1986-1988 թվականներին։ Ռոջերսը փոքր դեր ունեցավ իր ռեժիսորական դեբյուտում՝ «*976-EVIL*»-ում։  Նրա երկրորդ և ներկայիս կինը Նենսի Բութ Ինգլանդը է՝ դիմահարդարման և ռեկվիզիտների մասնագետ։ Ռոբերտը Նենսիին անվանում է «իր կյանքի սերը»։ Նրանք 1988 թվականից ամուսնացած են։ Երաժիշտ Սենդի Ռոջերսը և դերասան Սեմ Շեպարդը դերասանի նախկին աներձաքերն են։

## Ֆիլմագրություն
### Ֆիլմ

### Հեռուստատեսություն

### Հնչյունավորող

### Ռեժիսոր

## Ծանոթագրություններ

## Արտաքին հղումներ
* Официальный сайт актёра

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անձինք Կալիֆոռնիայից
Կատեգորիա:Անձինք այբբենական կարգով
Կատեգորիա:Անձինք շվեդական սերմամբ
Կատեգորիա:Գլենդեյլ քաղաքում ծնվածներ
Կատեգորիա:Դերասաններ այբբենական կարգով
Կատեգորիա:Դրամատիկական արվեստի թագավորական ակադեմիայի շրջանավարտներ